CELEX: 62013TN0373
Language: el
Date: 2013-07-17 00:00:00
Title: Υπόθεση T-373/13 P: Αναίρεση που άσκησε στις 17 Ιουλίου 2013 ο Geoffroy Alsteens κατά της διατάξεως που εξέδωσε το Δικαστήριο Δημόσιας Διοίκησης στις 8 Μαΐου 2013 στην υπόθεση F-87/12, Alsteens κατά Επιτροπής

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/32
            
         Αναίρεση που άσκησε στις 17 Ιουλίου 2013 ο Geoffroy Alsteens κατά της διατάξεως που εξέδωσε το Δικαστήριο Δημόσιας Διοίκησης στις 8 Μαΐου 2013 στην υπόθεση F-87/12, Alsteens κατά Επιτροπής
   (Υπόθεση T-373/13 P)
   2013/C 325/54
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Geoffroy Alsteens (Marcinelle, Βέλγιο) (εκπρόσωποι: S. Orlandi, D. Abreu Caldas και J. N. Louis, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει τη διάταξη του Δικαστηρίου Δημόσιας Διοίκησης (τρίτο τμήμα) της 8 Μαΐου 2013 στην υπόθεση F-87/12, Alsteens κατά Ευρωπαϊκής Επιτροπής,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως ο αναιρεσείων προβάλλει έναν μόνον λόγο που αντλείται από πλάνη περί το δίκαιο, καθότι το ΔΔΔ έκρινε ότι με την ακύρωση του περιορισμού της διάρκειας παρατάσεως της συμβάσεώς του εκτάκτου υπαλλήλου, ο προσφεύγων υπήχθη αναδρομικώς σε καθεστώς συμβάσεως αορίστου χρόνου. Ο προσφεύγων εκτιμά ότι δεν συντρέχει κάτι τέτοιο και διατείνεται ότι το ΔΔΔ προσέβαλε το δικαίωμα πραγματικής προσφυγής, καθότι έκρινε ότι ο προσφεύγων δεν μπορούσε παραδεκτώς να ζητήσει τη μερική ακύρωση της αποφάσεως περί παρατάσεως της συμβάσεώς του, ήτοι την ακύρωση του τμήματος της αποφάσεως που περιορίζει τη χρονική διάρκεια της παρατάσεως.